Пасля ўтварэння Рэчы Паспалітай горад Берасць атрымаў назву Брэст-Літоўскі, бо ў канфедэрацыі быў ужо Брэст-Куяўскі. Брэст першы з беларускіх гарадоў атрымаў магдэбургскае права, пабудаваў вадаправод. У 1553 годзе стараста князь Мікалай Хрыстафор Радзівіл Чорны заснаваў тут друкарню, у 1596 годзе на царкоўным саборы прыняты акт аб Уніі, у 1665 годзе пачаў працаваць манетны двор, а ў 1833 годзе прыступілі да ўзвядзення крэпасці.